CELEX: C2005/193/11
Language: sl
Date: 2005-08-06 00:00:00
Title: Sodba Sodišča (šesti senat) z dne 16. junija 2005 v zadevi C-191/04: Komisija Evropskih skupnosti proti Francoski republiki (Neizpolnitev obveznosti države — Onesnaženje in škodljivi vplivi — Čiščenje komunalnih odpadnih voda — Direktiva 91/271/EGS)

6.8.2005   
            
            
               SL
            
            
               Uradni list Evropske unije
            
            
               C 193/7
            
         
      SODBA SODIŠČA
   
   (šesti senat)
   z dne 16. junija 2005
   v zadevi C-191/04: Komisija Evropskih skupnosti proti Francoski republiki (1)
   
   (Neizpolnitev obveznosti države - Onesnaženje in škodljivi vplivi - Čiščenje komunalnih odpadnih voda - Direktiva 91/271/EGS)
   (2005/C 193/11)
   Jezik postopka: francoščina
   V zadevi C-191/04, Komisija Evropskih skupnosti (zastopnika: A. Bordes in G. Valero Jordana) proti Francoski republiki (zastopnika: G. de Bergues in C. Jurgensen-Mercier), zaradi tožbe zaradi neizpolnitve obveznosti na podlagi člena 226 ES, vložene dne 23. aprila 2004, je Sodišče (šesti senat), v sestavi A. Borg Barthet (poročevalec), predsednik senata, A. La Pergola in A. Ó Caiomh, sodnika, generalna pravobranilka: J. Kokott, sodni tajnik: R. Grass, dne 16. junija 2005 razglasilo sodbo, katere izrek se glasi:
   
               1.
            
            
               Francoska republika s tem, da Komisiji Evropskih skupnosti ni posredovala podatkov, ki bi jih morali zbrati pristojni organi ali ustrezne ustanove na dan 31. decembra 1999 v okviru nadzora izpusta in odpadnega blata, ki ga predvideva člen 15 Direktive Sveta 91/271/EGS z dne 21. maja 1991 o čiščenju komunalne odpadne vode glede aglomeracij za katere izteče rok dne 31. decembra 1998 in to v šestih mesecih po zahtevi z dne 18. decembra 2000, ni izpolnila obveznosti iz člena 15(4) te direktive.
            
         
               2.
            
            
               Francoski republiki se naloži plačilo stroškov.
            
         
      (1)  UL C 156, 12.6.2004.